b'\n_START_ARTICLE_\nSzatm\xc3\xa1rin rauha\n_START_PARAGRAPH_\nSzatm\xc3\xa1rin rauha solmittiin Szatm\xc3\xa1rin kaupungissa (nykyinen Satu-Mare Romaniassa) vuonna 1711 Pyh\xc3\xa4n saksalais-roomalaisen keisarikunnan keisarin Kaarle VI:n ja unkarilaisten sotilasjohtajien S\xc3\xa1ndor K\xc3\xa1rolyi ja J\xc3\xa1nos P\xc3\xa1lffyn v\xc3\xa4lill\xc3\xa4. Sopimukseen p\xc3\xa4\xc3\xa4ttyi my\xc3\xb6s Ferenc II R\xc3\xa1k\xc3\xb3czin johtamien joukkojen kahdeksan vuotta jatkunut kapinointi katolisten Habsburgien valtaa vastaan, sill\xc3\xa4 unkarilaisille ja transsilvanialaisille taattiin koskemattomuus ja uskonnonvapaus. Rauhansopimuksen solmimisen j\xc3\xa4lkeen noin 12\xc2\xa0000 R\xc3\xa1k\xc3\xb3czin kannattajaa vannoi uskollisuutta Habsburgeille. Rauha oli tervetullut sill\xc3\xa4 sodassa oli kuollut yli puoli miljoonaa unkarilaista.'